**Obaveštenje o tenderu**

**Konsultantske usluge – Energetska efikasnost u zgradama javne namene, faza II u Srbiji**

Podnošenje ponuda u međunarodnom postupku za javnu nabavku (sa pretkvalifikacijom)

|  |  |
| --- | --- |
| **Partnerska država:** | Republika Srbija |
| **Referenca broj:** | BMZ No. 2014 68 644, 2014 70 384 KfW Procurement No. 505906 |
| **Rok za dostavu:** | 9. oktobar 2020 (12:00 h po lokalnom vremenu u Srbiji) |
| **Jezik** | engleski |
| **Pretkvalifikacija:** | Poziv za iskazivanje zainteresovanosti |
| **Referenca:** | Medjunarodni otvoreni postupak za javnu nabavku konsultantskih usluga za Projekat “Energetska efikasnost u zgradama javne namene, faza II” u Srbiji. |
| **Poslodavac:** | Kancelarija za upravljanje javnim ulaganjima (KUJU) |
| **Finansiranje:** | Projekat finansira KfW kreditom u iznosu od 20 miliona evra i bespovratnim sredstvima u iznosu od 1,5 miliona evra. |
| **Kontekst**  **Projekta:** | Projekat “Energetska efikasnost u zgradama javne namene, faza II” odnosi se na energetski efikasnu sanaciju 50-60 zgrada javne namene u odabranim opštinama širom Srbije. Svrha Projekta je da doprinese poboljšanju energetskih performansi u ciljanim zgradama, ojača kapacitete za izvođenje decentralizovanih projekata javne infrastrukture sa fokusom na energetsku efikasnost i stimuliše lokalne lance vrednosti. To će doprineti da stanovništvo i životna sredina imaju koristi od održivog, efikasnog i pouzdanog snabdevanja energijom, čime se priprema teren za približavanje Srbije EU.  Projekat pokriva energetski efikasnu sanaciju zgrada javne namene, pretežno iz sektora obrazovanja, zdravstva, socijalne zaštite i sporta u opštinama Srbije. Radovi na sanaciji, dobra i usluge mogu se podeliti u tri kategorije: 1) mere energetske efikasnosti (npr. toplotna izolacija fasadnih zidova i krova, zamena sistema grejanja), 2) strukturne mere (npr. sanacija konstrukcija, krečenje, ugradnja sistema za prskanje) i 3) mere komfora (npr. sanacija sanitarnih prostorija, suzbijanje buđi). Najmanje 50% ukupnih investicionih troškova biće usmereno na mere energetske efikasnosti. |
| **Projektne mere:** | Projekat je podeljen na dva klastera, Klaster I i Klaster II. Klaster I će osigurati kontinuirano finansiranje nacionalnog programa “Program rekonstrukcije i unapređenja objekata javne namene u javnoj svojini u sektorima obrazovanja, zdravstva, socijalne zaštite i sporta (“KUJU Program”)”.  Klaster II će uvesti strukturne i energetske preglede i energetske preglede nakon izgradnje u skladu sa DIN V 18599 i srodnim najnovijim direktivama EU za EE i EPB (energetska efikasnost i energetska svojstva zgrada) i ispuniti standarde serije ISO 52000 koji su takođe uvedeni u Crnoj Gori i drugim zemljama na Balkanu.  Klasterom I biće podržan trenutni način sprovođenja KUJU Programa kako bi se obezbedile kontinuirane aktivnosti. Klaster I obuhvata oko 75% kapaciteta Projekta za investiranje (= 15 miliona evra iz sredstava kredita). Klaster II iznosi oko 25% kapaciteta Projekta za ulaganje (= 5 miliona evra iz sredstava kredita).  Klaster II je jednak Klasteru I sa sledeće dve modifikacije koje se tiču merenja energetske efikasnosti:   1. Strukturni i energetski pregled (SEA): SEA se sprovodi pre pripreme idejnog izvođačkog projekta radova koji treba da se izvedu i na taj način se može smatrati „idejnim dizajnom“, koji prikazuje različite (obično tri) varijante ili realizaciju po koracima i njegove implikacije u pogledu obuhvata i kapaciteta investicija, perioda povraćaja, uštede CO2, godišnjih energetskih troškova i novčane uštede. SEA je visoko standardizovani izveštaj, zasnovan na pregledima objekata na licu mesta. Proračuni energije vrše se na osnovu standarda DIN V 18599, koje je razvio Fraunhofer institut, i koji su u skladu sa zahtevima EU i prilagođeni klimatskim uslovima u Srbiji. Uz to će se koristiti korisnički profili iz DIN V 18599-10. Ove energetske preglede izvodiće nezavisni konsultant, treće lice. 2. Energetski pregledi nakon izgradnje (PCEA): PCEA su sa jedne strane ažuriranje SEA u kojima se odražavaju konačne mere EE nakon izgradnje, a sa druge strane će se proveriti da li se potrebe za energijom zasnovane na potražnji nakon izgradnje podudaraju sa podacima zasnovanim na potrošnji nakon primene mera. Mereći stvarnu potrošnju energije zgrade, PCEA će proveriti da li pripisani dobici na efikasnosti i uštede gasova staklene bašte izračunati u SEA takođe odgovaraju stvarnoj potrošnji energije. PCEA će se izvršiti za svaku zgradu klastera II, najranije godinu dana nakon puštanja u rad, kada se završe sva sezonska klimatska kolebanja. |
| **Potrebne konsultantske usluge:** | Konsultant za nadzor i praćenje (“SMC”) će obezbediti pomoć u vezi sa pitanjima unapređenja i obezbeđivanja kvaliteta, savete u pogledu energetske efikasnosti, praćenje projekta, pomoć u zaduženjima vezanim za isplate, potraživanja i administraciju, izveštavanje (prema KfW) o napretku projekta, nadzor nad izgradnjom na selektivnoj osnovi, sprovođenje obuka i/ili kampanja podizanja svesti za upravnike objekata i korisnike zgrada i za izvođenje energetskih pregleda nakon izgradnje (PCA) za Klaster II. SMC neće pružati usluge kao vlasnički inženjer prema FIDIC Roze knjizi i ne treba da priprema izvođački projekat niti da izvodi stalni nadzor lokacije.  Konkretno, Konsultant(i) za nadzor i praćenje će:   * Pratiti celokupne postupke nabavke i sprovođenja radova i usluga od strane opština i KUJU na opštem nivou (uključujući redovne posete lokaciji/nasumične provere na licu mesta) koji će se finansirati u okviru Projekta, kreirati i kontinuirano puniti bazu podataka informacijama vezanim za projekat kako bi se proveravao uticaj Projekta, vršiti selektivne i ad hoc posete gradilištu. * Izveštavati KUJU/KfW o napretku sprovođenja Projekta: kvartalni izveštaj KUJU/KfW o napretku sprovođenja, uključujući finansijske prikaze korišćenja sredstava. * Vršiti Energetske preglede nakon izgradnje za svaku zgradu Klastera II kako bi verifikovali efektivnost mera efikasnosti i smanjenje emisije CO2 gasova. * Obaviti reprezentativnu studiju u početnoj fazi projekta i nakon finalizacije projektnih aktivnosti (pre-posle upoređivanje), kako bi se procenili opštinski kapaciteti u pripremi i sprovođenju projekata javne infrastrukture. * Sprovesti obuke i/ili kampanje podizanja svesti za upravnike objekata i korisnike zgrada kako bi se obezbedilo prilagođavanje ponašanja korisnika u naknadno opremljenim zgradama. * Gde je potrebno, SMC pomaže KUJU u pitanjima vezanim za isplatu sa posebnog namenskog računa i celokupnu administraciju Projekta.   Dodela Konsultantskih usluga planirana je za četvrti kvartal 2020. godine. Očekuje se da će potpuno sprovođenje projekta biti završeno u roku od 39 meseci, plus 12 meseci perioda prijavljivanja nedostataka i izvršenja Energetskih pregleda nakon izgradnje.  Pretkvalifikacija za konsultantske usluge biće vođena najnovijom verzijom “Smernica za nabavku konsultantskih usluga, radova, postrojenja, dobara i nekonsultantskih usluga u okviru finansijske saradnje sa partnerskim zemljama”. <https://www.kfw-entwicklungsbank.de/PDF/Download-Center/PDF-Dokumente-Richtlinien/Vergaberichtlinien-2019-Englisch-Internet_2.pdf>  Predviđeno je dodeljivanje usluga nezavisnoj konsultantskoj firmi sa dokazanim iskustvom u realizaciji sličnih projekata sa sličnim zadacima. Prednost imaju konsultantske firme sa regionalnim iskustvom u Srbiji, Crnoj Gori, Albaniji, Kosovu, Hrvatskoj, Bosni i Hercegovini, Severnoj Makedoniji, Sloveniji, Ukrajini, Gruziji i Jermeniji. Ponuđač će pokazati neophodan prosečni godišnji promet koji premašuje 1 milion evra tokom poslednje tri godine. Konzorcijum ili joint venture treba da pokaže ukupan prosečni godišnji promet od 1 milion evra tokom poslednje tri godine, pošto će svaka strana pokazati prosečni godišnji promet od najmanje 0,2 miliona evra, vodeći partner će pokazati prosečni godišnji promet veći od 0,7 miliona evra.  Podnosioci prijave će predati jedan original Prijave poslodavcu (KUJU), prvu kopiju Tenderskom agentu (Mr. Uwe Settelmaier) i drugu kopiju Tenderskom agentu (Mrs. Hanna Slobodyanyuk-Montavon).  Detaljnije informacije o projektu, sadržaju i formi prijavne dokumentacije i obimu usluga Konsultanta mogu se zatražiti od Tenderskog agenta (TA). Bez ovih informacija možda neće biti moguće pripremiti usklađeni Iskaz o zainteresovanosti.  Detaljni Projektni zadatak biće obezbeđen konsultantu koji je dostavio Iskaz o zainteresovanosti i koji se uspešno pretkvalifikovao.  Odgovorno lice Poslodavca treba da bude kopirano pri svakom zahtevu ili prepisci sa TA. |
| **Tenderski agent:** | Uwe Settelmaier, Dipl. Ing. (FH)  Erbacher Straße 3  68549 Ilvesheim  Germany  E-Mail: [uswebmail@gmx.de](mailto:uswebmail@gmx.de)  Hanna Slobodyanyuk-Montavon, LL.M.  Schöneberger Str. 9  10963 Berlin  Germany  E-mail: [hanna.sl@hotmail.com](mailto:hanna.sl@hotmail.com) |
| **Poslodavac:** | Kancelarija za upravljanje javnim ulaganjima  Snežana Popović  Nemanjina 11  11000 Beograd  Republika Srbija  E-mail: [snezana.popovic@obnova.gov.rs](mailto:snezana.popovic@obnova.gov.rs) |